
96 DR.30.11.2021 

 
Kedua, kalau memang tidak larat, tidak cekap hendak mentadbir, sila undur diri 

ataupun Perdana Menteri mesti pecat mereka. Oleh sebab kita tidak boleh membenarkan 
keadaan ini berlarutan yang menyebabkan kesusahan yang amat teruk kepada rakyat 
jelata. Sekian, terima kasih. 

Tuan Pengerusi: Terima kasih Yang Amat Berhormat Beruas. Yang Berhormat 
Pasir Putih minum kopi banyak sangat kot.  

Seorang Ahli: [Ketawa] 

Tuan Pengerusi: Yang Berhormat Klang tidak ada. Yang Berhormat Hang Tuah 
Jaya tidak ada. Yang Berhormat Padang Serai, silakan.  

■1800 

6.00 ptg. 

Tuan Karupaiya a/l Mutusami [Padang Serai]: Terima kasih Tuan Pengerusi. 
Vanakkam Yang Berhormat Menteri.  

Butiran 020000 – Pembangunan Modal Insan. Dalam memastikan negara ini terus 
membangun dan maju, peningkatan nilai di kalangan rakyat amat penting. Rakyat 
Malaysia mesti dilengkapi dengan ilmu dan kemahiran yang mampu memberi kesan positif 
kepada pembangunan negara melalui pasaran buruh. Kerajaan telah memperuntukkan 
sebanyak RM374 juta di bawah butiran Pembangunan Modal Insan. Peruntukan ini telah 
diturunkan berbanding tahun 2021 di mana kerajaan telah memperuntukkan sebanyak 
RM432 juta.  

Berdasarkan laporan pasaran buruh yang dikeluarkan oleh Jabatan Perangkaan 
Malaysia, produktiviti pekerja bagi tahun 2021 telah berkurang dan ini menyebabkan 
syarikat lebih gemar untuk melabur dalam mesin pembuatan berbanding dengan tenaga 
buruh. Maka persoalan saya kepada kerajaan adalah bagaimana kerajaan akan 
mempertingkatkan produktiviti tenaga buruh tempatan agar ia menarik pelabur dalam 
pasaran buruh dan seterusnya akan memberi kesan yang besar kepada kenaikan gaji 
pekerja.  

Tuan Pengerusi, Butiran 040600 – Majlis Perundingan Gaji Negara. Gaji 
merupakan satu perkara yang hangat dibincangkan oleh rakyat sebelum ini. Saya telah 
berjumpa dengan beberapa orang penduduk Padang Serai. Mereka mengadu kepada 
saya bahawa gaji yang mereka peroleh sekarang tidak cukup untuk menampung kos sara 
hidup yang semakin meningkat. Apabila saya melihat belanjawan, kerajaan 
memperuntukkan belanjawan kepada Majlis Perundingan Gaji Negara sebanyak 
RM950,000, dan jumlah yang sama juga telah diberikan pada tahun 2021. Akan tetapi 
yang menjadi persoalan saya adalah apakah faktor yang menyatakan dalam Majlis 
Perundingan Gaji Negara yang menyukarkan kerajaan untuk menaikkan gaji minimum? 

Tuan Pengerusi, kenapakah saya membangkitkan perkara ini? Ini kerana faktor 
kenaikan kos sara hidup merupakan faktor penting dalam kerajaan mempertimbangkan 
balik untuk menaikkan gaji minimum negara. Tolong beritahu saya bahawa kenaikan gaji 
minimum akan menaikkan kos sara hidup tetapi jika itu hujah kerajaan, kenapakah 
kenaikan gaji minimum tidak boleh dilakukan? Maka soalan saya adalah apa fungsi 
kerajaan untuk perkara ini? Tugas kerajaan adalah untuk mengawal sistem ekonomi 
negara agar ia memberi kebaikan kepada rakyat.  

Seterusnya, saya juga mahu kementerian membuat kajian atas pekerja yang 
sering kali mengambil cuti dan memberi alasan-alasan yang tidak munasabah. Akibat 
pengambilan cuti, production di kilang terganggu dan kilang-kilang yang sukar mengambil 
pekerja asing sebab pekerja tempatan tidak aktif dan sentiasa beri masalah seperti sakit 
dan sebagainya. Ini mengganggu produktiviti. Setiap produktiviti mesti dilengkapkan 
setiap bulan.  

Kalau mereka tidak dapat atasi, mereka kena bayar denda dan sebagainya. Itulah 
sebab mereka suka mengambil pekerja-pekerja asing. Jadi, bagaimana pihak 
kementerian mendidik pekerja-pekerja tempatan agar mereka tidak membuat sedemikian 
dan mereka sentiasa rajin pergi kerja dan sentiasa memberi produktiviti kepada kilang 



Kedua, kalau memang tidak larat, tidak cekap hendak mentadbir, sila undur diri. ataupun Perdana Menteri mesti pecat mereka. Oleh sebab kita tidak boleh membenarkan keadaan ini berlarutan yang menyebabkan kesusahan yang amat teruk kepada rakyat jelata. Sekian, terima kasih. Tuan Pengerusi: Terima kasih Yang Amat Berhormat Beruas. Yang Berhormat Pasir Putih minum kopi banyak sangat kot. Seorang Ahli: [Ketawa]. Tuan Pengerusi: Yang Berhormat Klang tidak ada. Yang Berhormat Hang Tuah Jaya tidak ada. Yang Berhormat Padang Serai, silakan. #1800. 6.00 ptg. Tuan Karupaiya a/l Mutusami [Padang Serai]: Terima kasih Tuan Pengerusi. Vanakkam Yang Berhormat Menteri. Butiran 020000- Pembangunan Modal Insan. Dalam memastikan negara ini terus membangun dan maju, peningkatan nilai di kalangan rakyat amat penting. Rakyat Malaysia mesti dilengkapi dengan ilmu dan kemahiran yang mampu memberi kesan positif kepada pembangunan negara melalui pasaran buruh. Kerajaan telah memperuntukkan sebanyak RM374 juta di bawah butiran Pembangunan Modal Insan. Peruntukan ini telah diturunkan berbanding tahun 2021 di mana kerajaan telah memperuntukkan sebanyak RM432 juta. Berdasarkan laporan pasaran buruh yang dikeluarkan oleh Jabatan Perangkaan Malaysia, produktiviti pekerja bagi tahun 2021 telah berkurang dan ini menyebabkan syarikat lebih gemar untuk melabur dalam mesin pembuatan berbanding dengan tenaga buruh. Maka persoalan saya kepada kerajaan adalah bagaimana kerajaan akan mempertingkatkan produktiviti tenaga buruh tempatan agar ia menarik pelabur dalam pasaran buruh dan seterusnya akan memberi kesan yang besar kepada kenaikan gaji pekerja. Tuan Pengerusi, Butiran 040600- Majlis Perundingan Gaji Negara. Gaji merupakan satu perkara yang hangat dibincangkan oleh rakyat sebelum ini. Saya telah berjumpa dengan beberapa orang penduduk Padang Serai. Mereka mengadu kepada saya bahawa gaji yang mereka peroleh sekarang tidak cukup untuk menampung kos sara hidup yang semakin meningkat. Apabila saya melihat belanjawan, kerajaan memperuntukkan belanjawan kepada Majlis Perundingan Gaji Negara sebanyak RM950,000, dan jumlah yang sama juga telah diberikan pada tahun 2021. Akan tetapi yang menjadi persoalan saya adalah apakah faktor yang menyatakan dalam Majlis Perundingan Gaji Negara yang menyukarkan kerajaan untuk menaikkan gaji minimum?. Tuan Pengerusi, kenapakah saya membangkitkan perkara ini? Ini kerana faktor kenaikan kos sara hidup merupakan faktor penting dalam kerajaan mempertimbangkan balik untuk menaikkan gaji minimum negara. Tolong beritahu saya bahawa kenaikan gaji minimum akan menaikkan kos sara hidup tetapi jika itu hujah kerajaan, kenapakah kenaikan gaji minimum tidak boleh dilakukan? Maka soalan saya adalah apa fungsi kerajaan untuk perkara ini? Tugas kerajaan adalah untuk mengawal sistem ekonomi negara agar ia memberi kebaikan kepada rakyat. Seterusnya, saya juga mahu kementerian membuat kajian atas pekerja yang sering kali mengambil cuti dan memberi alasan-alasan yang tidak munasabah. Akibat pengambilan cuti, production di kilang terganggu dan kilang-kilang yang sukar mengambil pekerja asing sebab pekerja tempatan tidak aktif dan sentiasa beri masalah seperti sakit dan sebagainya. Ini mengganggu produktiviti. Setiap produktiviti mesti dilengkapkan setiap bulan. Kalau mereka tidak dapat atasi, mereka kena bayar denda dan sebagainya. Itulah sebab mereka suka mengambil pekerja-pekerja asing. Jadi, bagaimana pihak kementerian mendidik pekerja-pekerja tempatan agar mereka tidak membuat sedemikian dan mereka sentiasa rajin pergi kerja dan sentiasa memberi produktiviti kepada kilang.